அந்த வார இறுதிக்குள் புதிய கொதிகலன் கட்டுபாட்டறை திட்டத்திற்காக புதிதாக ஜான்,செந்தில்,காந்தியின் தம்பி சின்ன காந்தி மற்றும் ஆறு உள்ளூர்க்காரர்கள் என மேலும் ஆள்கள் வந்து சேர்ந்தனர். ஏற்கனவே பராமரிப்பு பணியில் இருந்த பணியாளர்கள் காலை ஏழு மணி முதல் இரவு ஏழு மணி வரை பின் இரவு ஏழு மணி முதல் காலை ஏழு மணி வரை என பன்னிரெண்டு மணி நேர வேலை செய்து வந்ததால் புதிதாக வந்தவர்கள் மற்றும் ஏற்கனவே இருப்பவர்கள் எல்லோரையும் சேர்த்து பிரித்து என அனைவரும் எட்டு மணி நேரம் பணி பார்க்குமாறு புதிய அட்டவணை தயார் செய்து கவாண்டே மற்றும் சம்பந்தப்பட்ட எங்கள் நிறுவன பணியாளர்கள் அனைவரிடமும் கலந்து பேசி தேவையான மாறுதல்கள் செய்து ஆராய்ச்சியக அதிகாரிகளிடமும் ஒப்புதல் பெற்று என அடுத்து வந்த மூன்று வாரங்களும் முழுக்க பரபரப்பாக பணி சென்றது.